
CALIDADE DE VIDA, SAÚDE E MEDIO AMBIENTE
Mª DEL CARMEN CID MANZANO

	Código da materia: 1054110510

	Nome da materia: Calidade de vida, saúde e medio natural

	Centro: Facultade de Ciencias da Educación de Ourense

	Titulación: Mestre/a en Linguas Extranxeiras

	Tipo: libre elección de titulación

	Créditos aula /grupo (A): 6

	Anual/Cuadrimestral: 1º cuadrimestre

	Departamento: (X05) Didácticas Especiais

	Área de coñecemento: (205) Didáctica das Ciencias Experimentais 


PROGRAMA DA MATERIA

1. Contextualización

1.1. Perfil dos créditos da materia

A materia Calidade de vida, saúde e medio natural forma parte da oferta de libre elección polo que a ela poden acceder todos os estudantes do campus de Ourense interesados nas temáticas do medio natural e a saúde. Ao tratarse dunha materia adscrita a un departamento de didáctica, contemplarase non só un acercamento conceptual a estas materias, senón a introdución á metodoloxía e recursos propios da educación ambiental (EA) e a educación para a saúde (EpS), temáticas que teñen como principal obxectivo a educación para un desenvolvemento sostido e para a mellora da saúde e a calidade de vida.

1.2. Situación e relacións no plan de estudos

A materia Calidade de vida, saúde e medio natural pódena cursar os estudantes de todo o campus para a libre configuración do seu currículo, o que fai difícil relacionala cos distintos plans de estudos das diferentes facultades. 

2. Obxectivos

2.1. Obxectivos xerais

-Coñecer a importancia do desenvolvemento sostido.
-Tomar conciencia dos problemas ambientais e da necesidade de intervir responsablemente con medidas urxentes que propicien un desenvolvemento sostido. 
-Asumir un compromiso ético e solidario co medio, incluíndo os sectores sociais menos favorecidos.

-Valorar os problemas ambientais como fenómenos complexos e globais dos que todos somos responsables.

-Fomentar estilos de vida saudables e acordes cun desenvolvemento sostido.

-Desenvolver un espírito crítico ante os temas ambientais e de saúde. 

- Comprender o papel que desempeñan a EA e a EpS na mellora da calidade de vida.

- Relacionar a teoría coa práctica educativa.

- Asumir a conveniencia de introducir a EA e a EpS nos currículos escolares, en especial na educación obrigatoria.
- Propoñer unha EA e unha EpS promotora de cambios didácticos.

2.2. Competencias académicas e profesionais

2.2.1. Competencias instrumentais (saber e saber facer)

- Adquirir o concepto de "transversalidade" que se lle atribúe á EA e a EpS no sistema educativo. 
- Adquirir contidos conceptuais e procedimentais básicos en EA e EpS que permitan a súa abordaxe desde unha visión científica.

- Coñecer as principais dificultades na aprendizaxe da EA e a EpS.

- Coñecer recursos didácticos básicos para o ensino da EA e da EpS.

- Adquirir habilidades básicas no deseño de actividades de EA e EPS.
- Adquirir instrumentos conceptuais e metodolóxicos que faciliten a análise e reflexión sobre a teoría e a práctica en EA e EpS.
- Saber integrar na EA e na EpS as novas tecnoloxías audiovisuais e a aprendizaxe apoiada na internet.

- Favorecer a discusión e a exposición de ideas fundamentadas.

- Adquirir competencias tanto para o traballo autónomo como para realizar tarefas cooperativas.

2.2.2. Competencias interpersoais (saber ser e saber estar)

- Desenvolver habilidades sociais saudables.

- Desenvolver actitudes, comportamentos e sobre todo hábitos baseados nun desenvolvemento sostido e con estilos de vida saudables.

- Adquirir valores que leven á participación activa na resolución de problemas ambientais. 
- Adquirir competencias básicas de aplicación na aula como: habilidades comunicativas; ensinar a pensar e a exercer un pensamento crítico e solidario en todo o relativo ao medio natural; ser sensible aos intereses do alumnado e saber recoñecer a diversidade nos estudantes.

- Manter a curiosidade intelectual respecto aos temas ambientais e os relativos á mellora da saúde.
- Asumir responsabilidades ante as actividades que hai que realizar.

- Comprometerse eticamente e solidariamente co medio e cos homes e mulleres máis desfavorecidos.

- Estimular o interese pola súa formación profesional mediante a toma de contacto con asociacións en defensa do ambiente e da saúde, publicacións e páxinas web especializadas nestes temas.

- Incentivar a avaliación autocrítica como unha vía de mellora e autoformación continua.

- Valorar a importancia dos recursos na EA e na EpS.

- Promover unha actitude positiva cara á mellora das prácticas educativas.

2.2.3. Competencias sistémicas (saber aplicar)
-Achegar propostas concretas de actuación para incorporar a EA e a EpS á súa vida persoal e á súa futura vida profesional.

3. Prerrequisitos

COMPETENCIAS INSTRUMENTAIS: capacidade de comunicación oral e escrita, de análise e síntese e de organización e planificación. Coñecemento dunha lingua estranxeira. Coñecementos básicos de informática (uso da internet, procesador de textos, ferramentas de presentación, etc.). Uso dos diferentes recursos que ofrece a biblioteca. Capacidade de xestión da información, de resolución de problemas e toma de decisións


COMPETENCIAS PERSOAIS: habilidades sociais. Interese polos temas sociais e a problemática ambiental. Compromiso ético. Razoamento crítico e creativo. Recoñecemento da diversidade e a multiculturalidade. Comportamento solidario co ambiente e o resto dos seres vivos. Habilidades de traballo en equipos e sobre todo en equipos multidisciplinares, por tratarse a materia dunha temática transversal. 

COMPETENCIAS SISTÉMICAS: aprendizaxe autónoma. Sensibilidade e compromiso ante os temas ambientais. Adaptación ás novas situacións. Liderado (entendido como capacidade de xestión). Iniciativa e espírito emprendedor. Xa que o medio e a saúde non teñen fronteiras políticas, o traballo realizarase nun contexto internacional, aínda que sen perder de vista a perspectiva local. 

4. Bloques e temas de contido

4.1. Bloques de contidos de aprendizaxe

1. Aproximación á conceptualización de calidade de vida, EA e EpS. 


2. Elementos curriculares de temas tópicos en EA e EpS.

4.2 Temas de contido

(O contido do programa pode sufrir algunhas variacións atendendo á realidade ambiental e a circunstancias non previstas)

Tema 1. Introdución

Tema 2. Alimentación

Tema 3. Sexualidade

Tema 4. Drogodependencias

Tema 5. Medio natural

5. METODOLOXÍAS E ESTRATEXIAS DE APRENDIZAXE

A formulación da materia que se acaba de describir implica que a docente non pode ser un mero elemento transmisor de coñecementos, senón que debe asumir principalmente o papel de mediadora e directora de situacións de aprendizaxe para que o alumnado incorpore novos coñecementos, así como facilitadora de recursos, moderadora, etc. Neste contexto, o diálogo entre a profesora e os estudantes, e entre o grupo de iguais entre si, convértese nun dos principais medios de transmisión de coñecemento, que tende a desprazar a función clásica desempeñada polas leccións maxistrais. Para intentar conseguir un rendemento adecuado á actuación docente deberá procurar: 

- Establecer un contexto favorable para as discusións na aula, nas que os estudantes aprendan tanto a escoitar os demais, como a expoñer os seus propios puntos de vista.
- Animar os estudantes a reflexionar sobre as súas ideas e experiencias.
- Promover as discusións abertas nas que non se pretenda necesariamente atopar respostas únicas e definitivas ás diferentes cuestións formuladas, protexendo a diversidade de opinións.
- Ensinar os estudantes a defender os seus puntos de vista proporcionando argumentos razoados.

- Axudar os estudantes a traballar en pequenos grupos de forma cooperativa e a valorar as achegas de todos no resultado do traballo colectivo.

- Utilizar os temas controvertidos nos debates, considerando que pola súa propia natureza posúen unha importante relevancia social e persoal.

As exposicións teóricas realizadas pola profesora serán a través da presentación PowerPoint. Estas teñen por finalidade presentar aos estudantes unha información organizada e estruturada en forma de cadros e esquemas de síntese, que lles permita incorporar unha visión explicativa de cada un dos temas. Co fin de mellorar o valor didáctico deste método expositivo introduciranse elementos de motivación que inviten o alumnado á participación e ao debate razoado e xeren un ambiente de aprendizaxe dinámico e aberto. Para que isto suceda, incorporaranse de xeito parello ás explicacións os seguintes recursos e estratexias didácticas: 

· Exploración das ideas ou coñecementos previos do alumnado.

· Proxección de materiais audiovisuais: vídeos, diapositivas, etc.
· Comentarios de textos.
· Animacións.
· Xogos de simulación.
· Estudo de casos.
· Dramatizacións.
· Análise de situacións concretas ou exemplos prácticos.
· Resolución de problemas.
· Sesións de discusión e debate sobre cuestións concretas.
· Participación dalgún poñente invitado.
· Entrega e análise de dossiers.
· Etc.
Hai que salientar que as estratexias de aprendizaxe deberán adaptarse ás circunstancias que se vaian producindo ao longo do curso.
O traballo na aula (que inclúe a titorización en grupo clase) combinarase coas titorías no despacho (fundamentalmente individuais). As titorías en gran grupo e as de xeito individual cumpren un papel de gran relevancia dentro do proceso de ensinanza-aprendizaxe, ao facilitar que o alumnado poida obter información puntual da profesora en relación con temas moi diversos como: suxestións sobre os enfoques ou forma de resolver os problemas que poidan aparecer nas actividades formuladas, seguimento, asesoramento e revisión dos traballos, sesións organizativas, etc.
Clases prácticas

O seu principal obxectivo será iniciar ao alumnado no desenvolvemento de determinadas habilidades, capacidades e destrezas de traballo de aula.


Os intereses dos estudantes, as circunstancias particulares de cada curso e as limitacións de tempo dificultan o poder concretar definitivamente todas as sesións prácticas que se realizarán. Formulamos os seguintes exemplos de prácticas, das que se escollerán ao longo do curso, como mínimo cinco de dúas horas cada unha:

- Análise de recursos e fontes de información en EA e en EpS.

- Obradoiro de reanimación cardiopulmonar.
- Saída didáctica a favor do medio.
- Análise de publicidade.
- Xogos de roles en EA e EpS.
- As webquest como recurso didáctico.
- Obradoiro de envases.
- Obradoiro de etiquetaxe de alimentos .
- Obradoiro de novos alimentos.
- Cine e educación ambiental.
- Cine e educación para a saúde.
- Cancro e a súa prevención.
- Obradoiro de prevención de drogodependencias.

Lecturas obrigatorias

- “Problemas medioambientales”, en Ballesteros, J. e Pérez, J. (1997): Sociedad y medio ambiente. Valladolid: Trotta.
- Melero, C.A. e Pérez de Arróspide, J.A. (2001): + información - riesgos. Tu guía, Ministerio del Interior, Delegación del gobierno para el Plan Nacional sobre Drogas. Secretaría General Técnica.

- Xunta de Galicia: Educación sexual responsable. Orientacións para a prevención dun embarazo non desexado. Pontevedra: Aroprint, 2001.

 
Orientacións para a presentación das actividades de aula:

Poderán presentarse:

- Por escrito cun procesador de texto. Realizarase a impresión polas dúas caras e entregarase grampado. Na carátula indicarase o nome/s do estudante/s, a materia, o curso, e o título do traballo ou actividade. 

- En presentación PowerPoint (neste caso poderá presentarse en formato electrónico). Na primeira diapositiva deben recollerse as mesmas indicacións sinaladas nos traballos escritos.

6. PLAN DE TRABALLO DO ALUMNADO. ESPECIFICACIÓN DO TEMPO DE APRENDIZAXE APROXIMADO

(O plan de traballo pode sufrir algunhas variacións atendendo a circunstancias non previstas)

	Actividades
	Clases presenciais
	Traballo autónomo 
	Total horas alumna/o

	Actividades organizativas
	2
	0
	2

	Presentacións da profesora
	25
	26
	51

	Actividades aula indiv. ou grupais
	12
	0
	12

	Elaboración de traballos ind. ou gru.
	0
	29
	29

	Clases prácticas
	10
	7
	17

	Exames
	2
	0
	2

	Titorizacións traballos
	10
	2
	12

	Total
	61
	64
	125


Cronograma aproximado das clases teóricas, actividades e tempo de aprendizaxe:

	Temas
	Presenta-cións da profesora
	Actividades aula
	Traballo autónomo ou grupal
	Horas totais

	1. Introdución
	4
	1
	8
	13

	2. Alimentación
	5
	3
	11
	19

	3. Sexualidade
	4
	2
	10
	16

	4. Drogodependencias
	4
	2
	16
	22

	5. Medio natural
	8
	4
	19
	31

	Total
	25
	12
	64
	101


	Clases teóricas, actividades e horas de aprendizaxe
	Clases prácticas
	Titorización

traballos
	Actividades organizativas
	Exame
	TOTAL

	101
	10
	10
	2
	2
	125


7. Bibliografía e outros materiais
7.1. Bibliografía básica 

-Ballesteros, J. e Pérez, J. (1997): Sociedad y medio ambiente. Valladolid: Trotta.

- Cienfuegos López, E. (2001): A problemática ambiental en Galicia. A Coruña: Bahía.
- Costa, M. e López, E. (1998): Educación para la salud. Una estrategia para cambiar los estilos de vida. Madrid: Piramide.
- Dapía, M.D. (2000): A Educación para a saúde como reto do século XXI. Vigo: Serv. Publicacións Universidade de Vigo.

- Melero, C.A. e Pérez de Arróspide, J.A. (2001): + información - riesgos. Tu guía, Ministerio del Interior, Delegación del gobierno para el Plan Nacional sobre Drogas. Secretaría General Técnica.
-Nebel, B.J. e Wright, R.T. (1999): Ciencias ambientales. Ecología y desarrollo sostenible. México: Prentice Hall.
-Novo, M. (1995): La educación ambiental. Bases éticas, conceptuales y metodológicas. Madrid: Universitas.
- Perea Quesada, R. (2004): Educación para la salud. Reto de nuestro tiempo. Madrid: Díaz de Santos.

-Xunta de Galicia (2003): Materiais didácticos para a prevención do consumo de drogas. Santiago: Xunta de Galicia.
- Xunta de Galicia (2001): Educación sexual responsable. Orientacións para a prevención dun embarazo non desexado. Pontevedra: Aroprint.

7.2. Bibliografía complementaria

· Barragán, F. (1991): La educación sexual. Guía teórica y práctica. Madrid: Paidós.

· Bolaño, C. et al. (1991): Programa Harimaguada Carpeta Didáctica de Educación Afectivo-Sexual. Las Palmas de Gran Canaria: Consejería de Educación Cultura y Deportes, Gobierno de Canarias.
· Caride, J.A. e Meira, P.A. (2001): Educación ambiental y desarrollo humano. Barcelona: Ariel.
· Confort e Confort: El adolescente. Sexualidad, vida y crecimiento. Barcelona: Blume, 1990.
· Costas, M e López, E. (2000): Educación para la salud. Madrid: Pirámide. Grupo Anaya.
· García Martínez, A. et al. (2000): Educación para la salud. La apuesta por la calidad de vida. Madrid: Aran.
· García, J. e Nando, J. (2000): Estrategias didácticas en Educación Ambiental. Málaga: Aljibe.
· Giordan, A. e Souchon, C. (1995): La educación ambiental: guía práctica. Sevilla: Díada.
· Gómez, J. e Mansergas, J. (2000): Recursos para la Educación Ambiental. Madrid: CCS.
· Green, W.H, & Simons-Norton, B. G. (1988): Educación para la salud. Madrid: Interamericana.
· López, C.; García Cuadra, A.; Migallón, P.; Pérez, A.M.; Ruiz, C.; Vázquez, C. (1999): Nutrición saludable y prevención de los trastornos alimentarios. Madrid: CIDE, MEC.
· López, F. (1995): Educación sexual de adolescentes y jóvenes. Madrid: Siglo XXI. 
· López Nomdedeu, C. e Vázquez, C. (eds.) (1992): Manual de alimentación y nutrición para educadores. Madrid.
· Nieda, J. (1992): Educación para la Salud. Educación Sexual. Madrid: Ministerio de Educación y Ciencia.
· Mataix, J.; Carazo Marín: Alimentación para educadores. Madrid: Díaz de Santos, 1995.
· Molina, M.C. e Fortuny M. (2003): Experiencias educativas para la promoción de la salud y la prevención. Barcelona: Laertes.
· Serrano, M.J. (1997): La educación para la salud del siglo XXI. Madrid: Díaz Santos.

· Soto Rodríguez, J. (coord.): Prevención en drogodependencias. Pontevedra: Asetil, 2000.
· Sueiro, E. e Pereira, M.C. (1999): Malos tragos Xuventude, alcohol e publicidade. Ourense: Concello de Ourense.
· Sureda, J. e Calvo, A. (2003): La red internet y la educación ambiental. Primer catálogo de recursos para la educación ambiental en internet. Barcelona: Graó.
· Urruzola Zabalza, M.J. (1991): ¿Es posible educar en la actual escuela mixta? Una programación curricular de aula sobre las relaciones afectivas y sexuales. Bilbao: Maite Canal, D.L.
· Vázquez Gómez, G. ( 2001): Educación y calidad de vida. Madrid: Complutense.
· Vega, A. (1985): Los educadores ante las drogas. Madrid: Santillana.


7.3. Outros recursos

Outros materiais escritos: de carácter didáctico sobre educación e ensino ambiental. Arquivo documental: xornais, revistas, publicidade e material lexislativo.

Audiovisuais. Aparellos: televisor, magnetófono, cámara fotográfica, equipo de vídeo (magnetoscopio e cámara), proxectores de diapositivas, de películas, de transparencias e de corpos opacos. Producións: diapositivas, fotografías, películas, programas de vídeo, gravacións sonoras, transparencias, etc.

Manipulativo: xogos de simulación, envases, publicidade impresa, etc.

Informático. Ordenadores, impresoras e escáners. Os programas máis habituais, como Word e PowerPoint. Uso de internet. Proxector.

Material fotocopiado, e dossiers de documentación que se entregan para fotocopiar ao inicio do curso máis outro material específico que a profesora entregará ao longo do curso.

Instalacións especiais: laboratorio, aula de informática, etc.

8. Avaliación dos procesos e resultados de aprendizaxe. Criterios de avaliación

Un 30% da nota destínase a valorar a asistencia regular e a participación activa nas diferentes sesións teóricas ou prácticas programadas na materia; o 70 % restante corresponderá a un exame escrito que versará sobre os contidos teóricos do temario. 

Valorarase a calidade das actividades realizadas e o grao de participación. En concreto, a precisión conceptual, o nivel de elaboración de ideas, a crítica fundamentada, a organización persoal de ideas e contidos, a coherencia no discurso, a claridade expositiva, o coidado nos aspectos formais académicos e de presentación, e a utilización de recursos metodolóxicos e materiais. Preténdese potenciar a dinámica do grupo e que os estudantes poidan adquirir certas habilidades didácticas mediante a participación directa en situacións persoais e vivenciais. 
(Os criterios específicos poden sufrir algunhas variacións atendendo a circunstancias non previstas)
9. Avaliación do proceso docente

9.1. Valoración dos estudantes


Enquisas de valoración dos estudantes sobre a profesora e a materia e as actividades realizadas ao longo do curso. Aplicación na propia clase onde se imparte a materia, nos últimos días do cuadrimestre, dun cuestionario de preguntas abertas que contemplen: o cumprimento das obrigacións formais e a actuación docente da profesora e espazo para que os estudantes poidan engadir observacións que contribúan á mellora do desenvolvemento da materia en cursos posteriores. Este cuestionario será anónimo e independente da avaliación formal que fai a Universidade. 

9.2. Valoración da profesora


Valoración do desenvolvemento das clases teóricas e das actividades realizadas ao final do cuadrimeste.


Análise do cuestionario realizado polos estudantes e atención especial a suxestións achegadas polo alumnado ao longo do curso.

Decisións de cambio e propostas de mellora para o curso seguinte.

